CAN NEWYDD, 


BUDDUGOLIAETH 

CORMAWRYCYMRY 

YN Y 

CHTSTAL PALACE 

Mae llawer iawn o ieithoedd 
Yn bod o fewn y byd, 

Rbai feddant ar bob adeg 
Enwogrwydd mawr o hyd; 

Ond er mor enwog ydynt, 

Ac er mor fawr eu bri, 

Mwy anwyl a mwy enwog 
Yw’r ben Gymraeg i mi. 

CORAWD— 

Hen Gymry ’nawr i ni, 

Hen Gymry ’nawr i ni, 

O fewn y Crystal Pala€e, 

Hen Gymry ’nawr o’n ni. 

Os gwelir ambell Gymro 
Am wneyd ei hun yn Sais, 

’Nol myn’d i wlad estronol 
Y Saeson mawr eu trais; 

A dechreu gwadu yno 
Hen Iaith y Cymry cu, 

Ond gwaded ef a fyno 
Yr hen Gymraeg i mi. 

Hen Gymry ’nawr i ni, &c., 


Pe bawn ni wedi dysgu 

Holl ieithoedd glan y Uawr, 

A gallu siarad ynddynt 
Yn gyflym ar bob awr, 

Nis gallwn byth anghofio 
’R iaith gyntaf ddysgais I, 

O na mwy anwyl fyddai 
Yr hen Gymraeg i mi. 

Hen Gymry ’nawr i ni, &c., 

Mae’r awel gref wrth dramwy, 
Drwy goedydd Gwalia gu, 

A’r gornant fach risialaidd 
Yn dyweyd Cymraeg i mi; 
A’r chwim afonig fechan, 
Cymraeg yw ei chan hi, 

Wel, bellach, ninau ganwn, 

Yr hen Gymraeg i ni. 

Hen Gymry ’nawr i ni, 

Hen Gymry ’nawr i ni, 

O fewn y Crystal Palace, 
Hen Gymry ’nawr o’n ni. 


BREUDDWYD Y BARDD 


Eisteddai hen fardd yn ei gadair, 

Yn wargam a’i wallt fely gwlan; 

A’i feddwl a hedodd i’r amser 
Y gwelid ei blant wrth y tan; 

Ei amrant a gauodd, ac yna breuddwydiodd 
Yn weddw ac unig heb neb i’w wahardd—- 

Yn ngwynfyd ei galon breuddwydiodd y bardd. 

Fe welodd ei hun yn priodi 
Genethig anwylaf y wlad; 

Fe glywodd ei gyntaf anedig 
Gan wenu’n ei alw fe‘n tl dad!” 

m welodd ef gladdu, ei briod na’i deulu, 

Na deilen wiwedig yn disgyn i’r ardd— 

Na, breuddwyd ei febyd freuddwydiodd y bardd. 

Fe glywai hen glychau LlanarmoD, 

Yn fachgen fe deimlodd ei hun ; 

Breuddwydiodd hem deimlad y galon, 

Sef hiraeth am ddyfod yn ddyn. 

Ni chofìodd ef helynt y dyddiau’r aeth trwyddyná 
Ond tybiodd fod pob peth yn hyfryd a hardd, 
Breuddwydion ei galon freuddwydiodd y bardd. 



Er na bu un linell mewn argraff 
0 waitb y breuddwydiwr erioed: 

Fe wel ef ei waith yn gyfrolau, 

A dynion yn rhodio fel coed. 

A bechgyn yn darllen cynnyrchion ei awen, 

Fe wel anfarwoldeb trwy gwsg, ac fe ohwardd. 
Breuddwydion ei galon freuddwydiodd y bardd. 

